คำสั่งสำนักผังเมืองคำสั่งสำนักผังเมืองที่ ๑๒/๒๕๕๙เรื่องมอบอำนาจให้ผู้อำนวยการกองและเลขานุการสำนักปฏิบัติราชการแทนผู้อำนวยการสำนักผังเมือง[๑] โดยที่เป็นการสมควรปรับปรุงการมอบอำนาจของผู้อำนวยการสำนักผังเมืองตามข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ และที่แก้ไขเพิ่มเติมตามระเบียบกรุงเทพมหานคร ว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน พ.ศ. ๒๕๕๕ และระเบียบกรุงเทพมหานคร ว่าด้วยการให้เงินสนับสนุนการศึกษาแก่บุตรข้าราชการและลูกจ้างของกรุงเทพมหานครพ.ศ. ๒๕๕๒ ให้ผู้อำนวยการกองและเลขานุการสำนักปฏิบัติราชการแทนผู้อำนวยการสำนักผังเมืองเพื่อให้การปฏิบัติงานเป็นไปด้วยความเรียบร้อย รวดเร็ว และมีประสิทธิภาพยิ่งขึ้นอาศัยอำนาจตามความในมาตรา๘๓ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๗แห่งข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ ข้อ ๗ แห่งระเบียบกรุงเทพมหานครว่าด้วยการรับเงิน การเบิกจ่าย การเก็บรักษาเงิน การนำส่งเงิน และการตรวจเงิน พ.ศ.๒๕๕๕ และข้อ ๑๑ (๒) แห่งระเบียบกรุงเทพมหานคร ว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างของกรุงเทพมหานครพ.ศ. ๒๕๕๒ จึงให้ยกเลิกคำสั่งสำนักผังเมือง ที่ ๘/๒๕๕๘ ลงวันที่ ๑๓ มกราคม พ.ศ.๒๕๕๘ และคำสั่งสำนักผังเมือง ที่ ๙๑/๒๕๔๗ ลงวันที่ ๑๕ กันยายน พ.ศ. ๒๕๔๗โดยมอบอำนาจในการสั่งการ อนุญาต การอนุมัติ หรือการปฏิบัติราชการที่ผู้อำนวยการสำนักผังเมืองจะพึงปฏิบัติตามข้อบัญญัติและระเบียบดังกล่าวให้ผู้อำนวยการกองและเลขานุการสำนักปฏิบัติราชการแทนผู้อำนวยการสำนักผังเมืองดังต่อไปนี้๑.มอบอำนาจตามระเบียบกรุงเทพมหานคร ว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน พ.ศ. ๒๕๕๕ ดังนี้๑.๑การอนุมัติฎีกาให้ผู้อำนวยการกองและเลขานุการสำนักผังเมืองในหมวดเงินเดือนและค่าจ้างประจำ หมวดค่าจ้างชั่วคราว หมวดค่าสาธารณูปโภคและเงินอื่นในลักษณะเดียวกัน งบกลาง เงินช่วยเหลือข้าราชการและลูกจ้าง เช่นค่าบำรุงการศึกษาของบุตร ค่าเล่าเรียน ค่ารักษาพยาบาล เงินช่วยเหลือบุตรและอนุมัติฎีกาเงินนอกงบประมาณ๑.๒ให้เลขานุการสำนักผังเมืองเป็นผู้ลงนามรับทราบรายงานเงินคงเหลือประจำวันรายงานจำนวนเงินรับ- จ่าย ตลอดจนเงินคงเหลือและเงินฝากต่าง ๆ๒.มอบอำนาจตามระเบียบกรุงเทพมหานคร ว่าด้วยการให้เงินสนับสนุนการศึกษาแก่บุตรข้าราชการและลูกจ้างประจำของกรุงเทพมหานครพ.ศ. ๒๕๕๒ ให้ผู้อำนวยการกองและเลขานุการสำนักผังเมืองเป็นผู้อนุมัติการเบิกจ่ายเงินทุนสนับสนุนการศึกษาแก่บุตรข้าราชการและลูกจ้างประจำในสังกัด๓.มอบอำนาจให้ผู้อำนวยการกองหรือเลขานุการสำนักผังเมืองในการลงนามหนังสือ ขอรายชื่อที่ปรึกษาจากศูนย์ข้อมูลที่ปรึกษากระทรวงการคลังและหนังสือเชิญชวนให้ที่ปรึกษายื่นเอกสารแสดงคุณสมบัติเบื้องต้น๔.มอบอำนาจให้ผู้อำนวยการกองหรือเลขานุการสำนักผังเมืองในการลงนามหนังสือแจ้งเชิญการเข้าร่วมเสนอราคาการซื้อขาย หรือการจ้างหรือการจ้างที่ปรึกษา หนังสือแจ้งตอบตกลงการซื้อขาย หรือการจ้างหรือการจ้างที่ปรึกษา๕.มอบอำนาจให้ผู้อำนวยการกองหรือเลขานุการสำนักผังเมืองในการลงนามหนังสือแจ้งให้นำหลักประกันสัญญางานมาวางหนังสือตรวจสอบค้ำประกันสัญญาของธนาคาร๖.มอบอำนาจให้ผู้อำนวยการกองหรือเลขานุการสำนักผังเมืองในการลงนามหนังสือแจ้งจัดส่งสำเนาสัญญาและแจ้งกำหนดการตรวจรับงานจ้างให้หัวหน้าผู้ตรวจราชการกรุงเทพมหานครสำนักงานการตรวจเงินแผ่นดิน และกรมสรรพากรทราบ๗.มอบอำนาจให้ผู้อำนวยการกองหรือเลขานุการสำนักผังเมืองในการลงนามหนังสือแจ้งผู้ขายหรือผู้รับจ้างให้ปฏิบัติตามข้อผูกพันในข้อตกลงหรือสัญญาหนังสือให้ความเห็นชอบวัสดุ อุปกรณ์ รูปแบบ วิธีการในการก่อสร้าง และแบบก่อสร้างหนังสือให้ความเห็นชอบวิธีการปฏิบัติ วิธีการติดตั้งวัสดุและอุปกรณ์ภายในวงเงินที่อยู่ในอำนาจของผู้อำนวยการกองหรือเลขานุการสำนักผังเมือง๘.มอบอำนาจให้ผู้อำนวยการกองหรือเลขานุการสำนักผังเมืองในการลงนามหนังสือแจ้งสงวนสิทธิค่าปรับตามสัญญาหนังสือแจ้งการสิ้นสุดภาระผูกพันของหลักประกันสัญญาภายในวงเงินที่อยู่ในอำนาจของผู้อำนวยการกองหรือเลขานุการสำนักผังเมือง๙.มอบอำนาจให้ผู้อำนวยการกองหรือเลขานุการสำนักผังเมืองในการลงนามหนังสือรายงานการจำหน่ายทรัพย์สินให้สำนักการคลังและสำนักงานการตรวจเงินแผ่นดินทราบบรรดาประกาศคำสั่งของสำนักผังเมืองอื่นใด ซึ่งขัดหรือแย้งกับคำสั่งนี้ให้ยกเลิกและให้ใช้คำสั่งนี้แทนทั้งนี้ให้มีผลบังคับตั้งแต่บัดนี้เป็นต้นไปสั่ง ณ วันที่ ๒มีนาคม พ.ศ. ๒๕๕๙วันชัย ถนอมศักดิ์ผู้อำนวยการสำนักผังเมืองปริยานุช/จัดทำ๔ เมษายน ๒๕๕๙ชวัลพร/ตรวจ๔ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๕ ง/หน้า ๔๒/๓๐ มีนาคม ๒๕๕๙